open-index/open-wikipedia-markdown huggingface dataset:
מכון דנה-פרבר לסרטן

**מכון דנה-פרבר לסרטן** הוא מוסד מקיף לטיפול ומחקר בסרטן הממוקם בבוסטון שבמסצ'וסטס. מכון דנה-פרבר חבר במרכז הסרטן המקיף של הרווארד על ידי המכון הלאומי לסרטן, ואחד מ-15 שותפים ומכוני מחקר קליניים של בית הספר לרפואה של הרווארד.

דנה-פרבר מדורג כבית החולים לסרטן מספר 3 בעולם. שני חתני פרס נובל בפיזיולוגיה ורפואה נמנים עם הסגל של בית החולים. תגליות המחקר של דנה-פרבר כוללות את הפיתוח של Gleevec , התרופה המוצלחת ביותר לטיפול בלוקמיה מיאלואידית כרונית.

המכון קרוי על שמו של חוקר הסרטן סידני פארבר וקרן דנה, שנוסדה על ידי התעשיין והפילנתרופ צ'ארלס דנה. 

## סקירה כללית
מכון דנה-פרבר מעסיק יותר מ-4,855 עובדים במשרה מלאה ומשרה חלקית, 529 סגל, והכנסותיו ב-2019 הסתכמו בברוטו של כ-1,733,386,000 דולר. כל עמיתי המחקר והפוסט-דוקטורט בדנה-פרבר מחזיקים בתפקידים האקדמיים השווים לאוניברסיטת הרווארד. במכון מבקרים יותר מ-523,425 מטופלים בשנה, והוא מעורב ביותר מ-1,000 ניסויים קליניים. הוא ידוע בינלאומית בזכות המחקר והמצוינות הקלינית שלו. Expertscape מדרג את תוכניותיו באנמיה אפלסטית ובמיאלומה נפוצה כטובות בעולם. הוא דורג גם כבית החולים החמישי הטוב בסרטן בארצות הברית לפי US News & World Report. דנה-פרבר חברה בקונסורציום המחקר של מיאלומה נפוצה .

בנוסף להיותו שותף מרכזי בהוראה של בית הספר לרפואה של הרווארד, מכון דנה-פרבר משמש גם מרכז המיועד לחקר איידס, וחבר מייסד במרכז לדנה-פרבר/הרווארד לסרטן (DF/HCC). המרכז המיועד לסרטן מקיף. דנה-פרבר, המספקת הכשרה מתקדמת בטיפול ובמחקר סרטן לפקולטה בינלאומית, מקיימת תוכניות קהילתיות במניעת, גילוי ושליטה בסרטן בניו אינגלנד, ומקיימת תוכניות משותפות עם מוסדות אחרים בבוסטון, כולל המרכז הרפואי סנט אליזבת, בריגהאם אנד וימנ'ס הוספיטל, בית החולים לילדים של בוסטון ובית החולים הכללי מסצ'וסטס.

דנה-פרבר נתמכת על ידי המכון הלאומי לסרטן, המכון הלאומי לאלרגיה ומחלות מידבקות (ארצות הברית), קרנות פרטיות ותרומות. קרן ג'ימי היא עמותת הצדקה העיקרית של המכון על שם ילד שטופל בו. הבוסטון רד סוקס אימצה את קרן ג'ימי כעמותה הרשמית שלה בשנת 1953 וממשיכה לתת חסות בולטת לעמותה.

לורי גלימשר היא נשיאה ומנכ"לית של המכון.

## קישורים חיצוניים

* 

* קרן צ'ארלס א. דנה
* דנה-פרבר/מרכז סרטן הארוורד
* מרכז דנה-פרבר/בוסטון לילדים לסרטן והפרעות דם

## הערות שוליים

קטגוריה:מכוני מחקר אמריקאיים
קטגוריה:חקר הסרטן
קטגוריה:אוניברסיטת הרווארד
קטגוריה:מסצ'וסטס: בתי חולים
רוזנאו שבהנגשטפאס

**רוזנאו שבהנגשטפאס** (בבווארית: **Rosenau am Hengstpaß**) היא עיירה במחוז קירכדורף אן דר קרמס שבמדינת אוסטריה עילית באוסטריה. 

## גאוגרפיה
העיירה רוזנאו שבהנגשטפאס שוכנת באזור המנהלי טראונפירטל. כ-70% מאדמות העיירה מיוערות, ו-13% הן אדמות חקלאיות.

## קישורים חיצוניים

* 

קטגוריה:אוסטריה עילית: יישובים
מור פרידמן

**מור פרידמן** (בהונגרית: **Friedmann Mór**; הראבוץ, 7 במרץ 1827 – בודפשט, 29 באוגוסט 1891) היה החזן הראשי של הקהילה היהודית של פשט.

## קורות חיים
מור פרידמן נולד כילד להורים אמידים שהתכוונו שבנם יהיה רב. הוא למד בבתי ספר לתלמוד תורה, אך עד מהרה בלט בקולו היפה, סופרן ידוע, וכבר בגיל שתים עשרה הוא פרנס את עצמו בתפילות בבית הכנסת. בבודפשט, הונגריה, קיבל אותו החזן דוד ברודי כחבר במקהלתו. לאחר לימודים בישיבה בפאפה ובברטיסלאבה, הוא היה מורה בברזובה, תוך המשך לימודיו במדעים החילונים והדתיים. בשנת 1844 למד חזנות אצל אביו של קרל גולדמארק, שהיה אז החזן של דויטשקרויץ (אז בתחומי ממלכת הונגריה). בתקופה זו הוא נסע לעיתים קרובות לשופרון הסמוכה כדי ללמוד קורס פדגוגי (להוראה). פרידמן היה הראשון שלימד בהונגרית בבית הספר היהודי בנמטקרסטור (דויטשקרויץ).

בשנת 1848 נבחר לחזן בשופרון. הוא הצטרף אז למורדי העם נגד יוסיפ ילאצ'יץ' (רוזן ממוצא קרואטי, גנרל בצבא הקיסרי האוסטרי) אך נקע את זרועו ושוחרר. מאוחר יותר למד בקונסרבטוריון של וינה והיה תלמידו של החזן הוינאי הנודע סולצר. בשנת 1850 הפך רשמית לחזן וגם למחנך, מזכיר ודרשן באחד מפרברי וינה בשל זכויותיו הרבות הוענק לו תואר "מורנו" על ידי הרבנות הוינאית.

ב-23 ביוני 1857 הוזמן להיות החזן הראשי של הקהילה היהודית של פשט, אך לפני שנכנס לתפקידו החדש, ערך סיור ארוך ברחבי העולם כדי להכיר על הקהילות היהודיות הגדולות. בפשט החל מיד לארגן את טקסי התפילות בבתי הכנסת על פי סדר התפילה של סולצר ובחלקו עם שיריו ופיוטיו הדתיים. הוא התפלל ושר כחזן לראשונה בפשט בחנוכת בית הכנסת הגדול של בודפשט ברחוב דוהאני (6 בספטמבר 1859).

"ספר השירים היהודי הדתי" שלו קידום מאוד את ה"הונגריזציה" של הקהילות היהודיות. חיבורי פיוטיו ושיריו שימרו את אופי של השירה הדתית היהודית תוך כיבוד כללי המוזיקת האמנותית. כדי להגן על האינטרסים המוסריים והחומריים של פקידי הקהילה הקים פרידמן עמותה וערך כתב עת משנת 1882 וכיהן כסגן נשיא "התאחדות המורים היהודים" מאז הקמתה. הוא הגיש כבר בשנת 1868 תזכיר לקונגרס היהודי ההונגרי לגבי הקמת בית ספר לחזנות. מפתיחת בית הספר התיכון של בית המדרש לרבנים בבודפשט הפך למורה שלו לשירה. מלך הונגריה פרנץ יוזף הראשון, קיסר אוסטריה העניק לו את מדליית "צלב הזהב".

## יצירותיו
* שירים דתיים יהודיים לתפילות בבית הכנסת, לתפילות בבתי ספר, ארגן וערך לספר תפילה והוציא אותו עם תווי מוזיקה מור פרידמן, עידכן ותיקן אנדראש טטאי. פשט, 1861.
* הספד לזכרו של הברון יוז'ף אטווש. פשט, 1871.
70 תפילות ופיוטים שלו נותרו בכתב יד.

## לקריאה נוספת
* לקסיקון יהודי הונגרי. 1929. ערך פטר אויווארי. מור פרידמן
* יוז'ף סיניאי: חייהם ויצירותיהם של סופרים הונגרים
* פאל גוליאש: חייהם ויצירותיהם של סופרים הונגרים, איגוד הספרנים והארכיונאים ההונגרים, 1939–2002.
* מוסף ללקסיקון המוזיקה. עורך בנצה סאבולצ'י, אלאדר טוט. 1935

## קישורים חיצוניים
* 

## הערות שוליים

קטגוריה:חזנים אוסטרים
קטגוריה:חזנים הונגרים
קטגוריה:עיתונאים יהודים הונגרים
קטגוריה:סגל בית המדרש לרבנים בבודפשט
קטגוריה:הונגרים שנולדו ב-1826
קטגוריה:הונגרים שנפטרו ב-1891
מנדי הארווי

**אמנדה "מנדי" לין הארווי** (באנגלית: **Amanda "Mandy" Lynn Harvey**; נולדה ב-2 בינואר 1988) היא זמרת וכותבת שירי ג'אז ופופ אמריקאית. חירשת בעקבות מחלה בגיל 18, היא הייתה מתמודדת בעונה ה-12 של America's Got Talent, שם ביצעה שירים מקוריים במהלך התחרות.

## ביוגרפיה
### ראשית חייה
הארווי נולדה בסינסינטי, אוהיו ועברה לסנט קלאוד, פלורידה. היו לה בעיות שמיעה והיא עברה מספר ניתוחים בילדותה כדי לנסות לתקן אותן. משפחתה עברה לקולורדו כשהייתה ילדה. היא שרה וכישרונה זכה להכרה בתיכון לונגמונט, שם סיימה את לימודיה בשנת 2006. הארווי איבדה את שמיעתה בהדרגה כתוצאה מהפרעת רקמות החיבור – אחת מתסמונות אהלרס-דנלוס. היא איבדה את יתר שמיעתה בגיל 18, בזמן שהתמחתה בחינוך למוזיקה קולית באוניברסיטת המדינה של קולורדו. כתוצאה מכך עזבה את האוניברסיטה.

### קריירת ג'אז
לאחר שאיבדה את שמיעתה בשנת 2007, הארווי נכנסה לדיכאון והפסיקה לעסוק במוזיקה. עם זאת, בעזרת מכוונים ויזואליים היא למדה כיצד למצוא את הטונים הנכונים בעת השירה. בשנת 2008 הכירה את פסנתרן הג'אז מארק סלוניקר בביסטרו של ג'יי בפורט קולינס, קולורדו, שם החלה להופיע באופן קבוע. מאוחר יותר הופיעה בטרקלין הג'אז Dazzle בדנוור והקליטה שלושה אלבומי ג'אז באולפן. ב-JazzTimes נכתב על אלבום הבכורה שלה *Smile* משנת 2009, "השירה עשירה ושובה לב". אלבומה השני *After You Gone* יצא בשנת 2010. בשנת 2011 זכתה הארווי בפרס הסולן הצעיר הבין-לאומי של VSA. מאוחר יותר חזרה להופיע במרכז קנדי. אלבומה השלישי *All of Me* יצא בשנת 2014.

### America's Got Talent
בשנת 2017 הופיעה הארווי ב-*[[America's Got Talent]]*, בעונה ה-12, שם הגיעה למקום הרביעי. היא קיבלה Golden Buzzer מסיימון קאוול, כשניגנה ביוקולילי שלה וביצעה שיר מקורי. היא ביצעה שירים מקוריים נוספים במהלך התחרות.

באותה שנה בהופעתה של America's Got Talent פרסמה ספר זכרונות עם המחבר המשותף מארק אטברי, *Sensing the Rhythm: Finding My Voice in World Without Sound* (חשה את הקצב: למצוא את קולי בעולם ללא קול).

בריאיון ל-BBC ב-15 בנובמבר 2017, תיארה הארווי כיצד הואשמה בקידום אוראליזם (דיבור בקהילת החרשים וקריאת שפתיים על חשבון שימוש בשפת סימנים) כשעלתה לראשונה לבמה וקיבלה איומי מוות מתוך קהילת החירשים על קידום פעילות "שמיעה".

### חיים אישיים ופעילות צדקה
הארווי היא פעילה מטעם הארגון ללא מטרות רווח No Barriers (ללא גבולות) הפועל לסייע לנכים להתגבר על מכשולים.

## קישורים חיצוניים
* 

* NBC video profile, 2015
* BBC video profile, 2017

## הערות שוליים

קטגוריה:כבדות שמיעה אמריקאיות
קטגוריה:כבדי שמיעה אמריקאים
קטגוריה:משתתפים בתוכניות מציאות אמריקאיות
קטגוריה:זמרי ג'אז אמריקאים
קטגוריה:זמרות ג'אז אמריקאיות
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
מתויגים

**מתויגים** היא סדרת דרמה ישראלית בת 5 פרקים ששודרה לראשונה בטלוויזיה החינוכית בשנת 2017. סדרה זו הופקה בשיתוף התכנית "עיר ללא אלימות" של המשרד לביטחון פנים.

## רקע
תומר, דין, אנה מאי ודניאל הם חמישה תלמידי תיכון אשר מתכוננים למסיבת הסיום של כיתה י"ב ומתמודדים עם בעיות של אלימות, שיימינג וכו'

## שחקנים
* דוד שאול – תומר
* דקר אלבז – דין
* שיר פופוביץ' – אנה
* ירדן אורלובסקי – מאי
* הדר לסרי – דניאל
* ניר פרידמן – במאי המופע

## קישורים חיצוניים
* "מתויגים" באתר כאן חינוכית
* 

קטגוריה:סדרות טלוויזיה ישראליות
קטגוריה:סדרות דרמת נעורים ישראליות
קטגוריה:סדרות טלוויזיה ישראליות שעלו לשידור בשנת 2017
קטגוריה:הטלוויזיה החינוכית הישראלית: תוכניות וסדרות
קטגוריה:סדרות נעורים ישראליות
זלאטן שחוביץ'

**זלאטן שחוביץ**' (בסרבית: **Златан Шеховић**; נולד ב-8 באוגוסט 2000 בבלגרד שברפובליקה הפדרלית של יוגוסלביה) הוא כדורגלן סרבי המשחק בעמדת המגן השמאלי בקבוצת דוקלה פראג מליגת העל הצ'כית.

## קריירת מועדונים
שחוביץ' גדל במחלקת הנוער של פרטיזן בלגרד מליגת העל הסרבית. ב-15 בפברואר 2018 הוא הושאל למשך חצי עונה לטלאופטיק מהליגה הסרבית השנייה, במדיה ערך 11 הופעות ליגה והבקיע שני שערים.

בחודש יוני 2018 הוא קודם לסגל הבוגר של פרטיזן בלגרד. ב-12 ביולי הוא ערך את הופעת הבכורה שלו במועדון, בניצחון 3-0 על רודאר פלייבליה במסגרת הסיבוב הראשון של הליגה האירופית לעונת 2018/2019. ב-22 ביולי ערך את הופעת הבכורה שלו בליגת העל הסרבית, בהפסד 1-0 לראדניק סורדוליצ'ה במסגרת המחזור הראשון לעונת . בסך הכל הוא ערך עשר הופעות ליגה במדי המועדון. הוא זכה עם המועדון בגביע הסרבי לעונת .

ב-19 בינואר 2020 חתם שחוביץ' במכבי נתניה מליגת העל הישראלית. ב-26 בינואר ערך את הופעת הבכורה שלו במועדון, בניצחון 1-0 על הפועל חדרה במסגרת המחזור ה-20 בליגה לעונת 2020/2021. בעונה וחצי הראשונות שלו במועדון הוא ערך 29 הופעות ליגה.

ב-2 באוקטובר 2021 הבקיע שחוביץ' את שער הבכורה שלו במועדון, בניצחון 3-1 על בני סכנין במסגרת המחזור החמישי לעונת 2021/2022.

ב-14 ביוני 2022 חזר לפרטיזן בלגרד.

## קריירה בינלאומית
שחוביץ' הוא חלק מסגל נבחרת סרביה עד גיל 21.

## תארים
;פרטיזן בלגרד
* הגביע הסרבי (1): 2018/2019

## קישורים חיצוניים

## הערות שוליים

קטגוריה:כדורגלנים סרבים
קטגוריה:מגני כדורגל סרבים
קטגוריה:בלגרד: כדורגלנים
קטגוריה:כדורגלני פרטיזן בלגרד
קטגוריה:כדורגלני טלאופטיק
קטגוריה:כדורגלני מכבי נתניה
קטגוריה:כדורגלנים זרים בישראל
קטגוריה:ספורטאים סרבים בישראל
קטגוריה:סרבים שנולדו ב-2000
קטגוריה:כדורגלני דוקלה פראג
Sincerely

**Sincerely** (בעברית **בכנות**) הוא שיר פופולרי שנכתב על ידי הארווי פוקואה ואלן פריד ויצא לראשונה על ידי המונגלוס  בשנת 1954.

המונגלוס הקליטו את השיר במהלך ההפעלה הראשונה שלהם, שהתקיימה באוקטובר 1954 בחסות יוניברסל מיוזיק בשיקגו. הגרסה של המונגלוס הגיעה למקום הראשון במצעד ה-R&B של בילבורד ולמקום ה-20 במצעד השירים המושמעים ביותר בג'וקבוקס. קרדיטים על כתיבתו המשותפת חולקו בין הארווי פוקואה ואלן פריד. בנוגע לקרדיטים של כתיבת השירים, פתח פריד בדיון מכיוון שטען שהקרדיטים על חלק הכתיבה שלו מגיע לו; דבר זה אפיין שירים נוספים בהם הייתה שותף בכתיבתם.

## גרסתן של האחיות מקגווייר
הגרסה הנמכרת ביותר של "Sincerely" הייתה גרסת פופ שהוקלטה על ידי האחיות מקגווייר, שנכנסה למצעדים בשנת 1954 והגיעה למקום הראשון במצעד הראשי של הבילבורד בשנה שלאחר מכן. במרוצת השנים, העניק איגוד תעשיית ההקלטות האמריקאי (RIAA), את תואר הזהב לשיר, על מכירות של למעלה מ-500,000 עותקים במדינה.

## גרסאות נוספות
* פאט בון הקליט את "Sincerely" כרצועה שלא מתוך אלבום וכבי סייד בשנת 1964.
* בשנת 1988, גרסת כיסוי לשיר שנעשתה על ידי האחיות פורסטר הגיעה למקום השמיני במצעד שירי הקאנטרי של בילבורד.

## נתוני מכירות

## קישורים חיצוניים

## הערות שוליים

קטגוריה:סינגלים מ-1955
קטגוריה:שירים באנגלית
בריאן חיל

**בריאן חיל סלבטיירה** (בספרדית: **Bryan Gil Salvatierra**; נולד ב-11 בפברואר 2001 בהוספיטלט דה לוברגאט שבספרד) הוא כדורגלן ספרדי המשחק בעמדת קשר הכנף בז'ירונה ובנבחרת ספרד.

## קריירת מועדונים
### סביליה
חיל הגיע אל מחלקת הנוער של סביליה בשנת 2012, לאחר ששיחק במחלקת הנוער של ברבטה. בעונת  החל חיל לשחק בסביליה ב', קבוצת המילואים של המועדון.

ב-6 בינואר 2019 ערך את הופעת הבכורה שלו בקבוצה הראשונה של המועדון, כשהחליף את ויסאם בן ידר בתיקו 1-1 נגד אתלטיקו מדריד במסגרת המחזור ה-18 בלה ליגה לעונת 2018/2019. הוא ערך עשר הופעות נוספות במסגרת הליגה בעונה זו, כולן כמחליף, וב-25 באפריל הבקיע את שער הבכורה שלו במועדון, בניצחון 0–5 על ראיו ואיקאנו במסגרת המחזור ה-34 בליגה, והפך ליליד המאה ה-21 הראשון שמבקיע בלה ליגה.

ב-28 בנובמבר 2019 הבקיע חיל את שער הבכורה שלו במסגרת אירופית, בניצחון 0–2 על קרבאך במסגרת שלב הבתים של הליגה האירופית לעונת 2019/2020. בסך הכול ערך 14 הופעות ליגה במדי סביליה.

### ההשאלה ללגנס
ב-31 בינואר 2020 הושאל למשך חצי עונה ללגנס מהלה ליגה. ב-16 בפברואר הוא ערך את הופעת הבכורה שלו במועדון, בתיקו 1-1 נגד ריאל בטיס במסגרת המחזור ה-24 בליגה לעונת 2019/2020. ב-19 ביולי הבקיע את שערו היחיד במועדון, בתיקו 2-2 נגד ריאל מדריד במסגרת המחזור ה-38 והאחרון בליגה. בסך הכול ערך 12 הופעות ליגה במדי המועדון בתקופת ההשאלה.

### ההשאלה לאייבר
ב-5 באוקטובר 2020 הושאל למשך עונה אחת לאייבר מהלה ליגה. ב-18 באוקטובר הוא ערך את הופעת הבכורה שלו במועדון, בתיקו 0-0 נגד אוססונה במסגרת המחזור השלישי בליגה לעונת 2020/2021. ב-3 בינואר 2021 הבקיע את שערי הבכורה שלו במועדון, בניצחון 0–2 על גרנדה במסגרת המחזור ה-17 בליגה. בסך הכול ערך חיל 28 הופעות ליגה במדי המועדון במשך תקופת ההשאלה, בהן הבקיע ארבעה שערים.

### טוטנהאם הוטספר
ב-26 ביולי 2021 חתם בטוטנהאם הוטספר מהפרמייר ליג. ב-19 באוגוסט הוא ערך את הופעת הבכורה שלו במועדון, בהפסד 0–1 לפאסוס די פריירה במסגרת מוקדמות הקונפרנס ליג לעונת עונת 2021/2022 בקונפרנס ליג. ב-29 באוגוסט הוא ערך את הופעת הבכורה שלו בפרמייר ליג, כשהחליף את סון יונג-מין בדקה ה-88 בניצחון 0–1 על ווטפורד במסגרת המחזור השלישי לעונת 2021/2022.

### השאלות לוולנסיה, סביליה וז'ירונה
ב-31 בינואר 2022 הושאל לולנסיה עד לסוף העונה. ב-2 בפברואר ערך את הופעתו הבכורה בניצחון 1–2 על קאדיס.

ב-30 בינואר 2023 חזר לקבוצת נעוריו סביליה בהשאלה עד לסוף העונה.

ב-29 ביולי 2024 הושאל לז'ירונה לעונה אחת.

## קריירה בינלאומית
בחודש מרץ 2021 זומן חיל לראשונה לסגל נבחרת ספרד, לקראת משחקי מוקדמות מונדיאל 2022. ב-25 במרץ הוא ערך את הופעת הבכורה שלו בנבחרת, בתיקו 1-1 נגד נבחרת יוון.

חיל היה בסגל האולימפי של נבחרת ספרד לטורניר הכדורגל באולימפיאדת טוקיו 2020 בשנת 2021, וערך חמש הופעות בטורניר, בו זכתה נבחרתו במדליית כסף.

## תארים
;סביליה
* הליגה האירופית (2): 2019/2020, 2022/2023

;נבחרת ספרד עד גיל 19
* אליפות אירופה עד גיל 19 (1): 2019

;נבחרת ספרד האולימפית
* מדליית כסף במשחקים האולימפיים (1): טוקיו 2020

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני סביליה
קטגוריה:כדורגלני לגנס
קטגוריה:כדורגלני אייבר
קטגוריה:כדורגלני טוטנהאם הוטספר
קטגוריה:כדורגלני ולנסיה
קטגוריה:כדורגלני ז'ירונה
קטגוריה:כדורגלני נבחרת ספרד
קטגוריה:הוספיטלט דה לוברגאט: כדורגלנים
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית ספרדים: כדורגל
קטגוריה:ספרדים שנולדו ב-2001
פבלו פורנאלס

**פבלו פוֹרְנַאלְס מאיה** (בספרדית: **Pablo Fornals Malla**; נולד ב-22 בפברואר 1996 בקאסטיון דה לה פלאנה שבספרד) הוא כדורגלן ספרדי המשחק בעמדת הקשר ההתקפי בבטיס מהלה ליגה ובנבחרת ספרד.

## קישורים חיצוניים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני מאלגה
קטגוריה:כדורגלני ויאריאל
קטגוריה:כדורגלני וסטהאם יונייטד
קטגוריה:כדורגלני ריאל בטיס
קטגוריה:כדורגלני נבחרת ספרד
קטגוריה:ספרדים שנולדו ב-1996
בוצונאד

**בוצונאד** (בהונגרית: **Boconád**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בבוצונאד מספר התושבים נמצא בירידה. כך, בשנת 1990 היה מספר התושבים 1,526 ובשנת 2021 רק 1,290 תושבים.

האזור מיושב לסירוגין מהמאה ה-14 ועד ימינו, היישוב עצמו הוזכר לראשונה בכתבים משנת 1331.

## יהודי בוצונאד
יהודים חיו בבוצונאד במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Angels like You

"**Angels like You**" (בעברית: "**מלאכים כמוך**") הוא שיר שהוקלט על ידי הזמרת-יוצרת האמריקאית מיילי סיירוס, מתוך אלבום האולפן השביעי שלה, *[[Plastic Hearts]]*. השיר יצא לאור ב-12 במרץ 2021, על ידי חברת התקליטים RCA רקורדס, כסינגל השלישי מתוך האלבום.

השיר הגיע למקום השביעי במצעד השירים מתחת להוט 100.

## רקע וכתיבה
השיר נכתב על ידי מיילי סיירוס, ראיין טדר, אלי טמפוסי, אנדרו ואט ולואי בל והופק על ידי לואי בל ואנדרו ואט גם כן. "Angels like You" יצא במקור ב-27 בנובמבר 2020, לצד אלבום האולפן השביעי של סיירוס, *[[Plastic Hearts]]*. קליפ לשיר יצא לאור ב-8 במרץ 2021. הוא נשלח לרדיו להיטים עכשוויים באוסטרליה, לאחר מכן.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות.

## וידאו קליפ
הווידאו קליפ הרשמי של השיר פורסם ב-8 במרץ 2021, ארבעה ימים לפני שיצא כסינגל רשמי באוסטרליה (שם נשלח לרדיו להיטים עכשוויים). הקליפ צולם ב-7 בפברואר 2021, בהופעתה של סיירוס בתערוכה שהתקיימה לפני סופרבול LV. בסוף הקליפ פרסמה סיירוס הצהרה בנוגע לדעותיה אודות חיסון נגד COVID-19.

נכון לאוקטובר 2021, מונה הצפיות של הקליפ עומד על למעלה מ-30 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2020
קטגוריה:סינגלים מ-2021
קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי לואי בל
קטגוריה:שירים שנכתבו על ידי מיילי סיירוס
קטגוריה:שירים שנכתבו על ידי ראיין טדר
קטגוריה:שירים שהופקו על ידי לואי בל
קטגוריה:שירים על מלאכים
קטגוריה:בלדות משנות ה-2020
קטגוריה:בלדות פופ
קטגוריה:בלדות רוק
קטגוריה:שירי זהב באוסטרליה
קטגוריה:שירי פלטינה בארצות הברית
קטגוריה:שירי פלטינה משולשת בברזיל
קטגוריה:סינגלים בהוצאת RCA רקורדס
She Loves Control

"**She Loves Control**" (בעברית: "**היא אוהבת שליטה**") הוא שיר של הזמרת הקובנית-אמריקאית קמילה קביו, שנכלל באלבום הבכורה שלה,*[[Camila]]* משנת 2018. הוא נכתב על ידי הזמרת אילסי ג'ובר ומוסטפא אחמד ומפיקי השיר סקרילקס, פרנק דוקס ולואי בל. מבחינה מוזיקלית, "She Loves Control" הוא שיר EDM ורגאטון. השיר זכה לביקורות חיוביות באופן כללי ממבקרי מוזיקה, שהעריכו את הפקתו. מבחינה מסחרית, השיר נכנס למצעדים בנורווגיה ובבריטניה, והגיע למקומות 36 ו-40 בהתאמה. יתר על כן, השיר נכנס למצעדים בשווייץ, ספרד, קנדה, שוודיה והולנד, והגיע למקומות 59, 69, 77, 77 ו-81 בהתאמה. בבריטניה קיבל "She Loves Control" מעמד כסף על 200,000 עותקים שנמכרו במדינה.

## הרכב
"She Loves Control" הוא שיר דאנס-אלקטרוני הכוללת גיטרה ספרדית ובס. בראיון משנת 2017, מעריץ שאל את קביו מה השיר אותו היא הכי אוהבת לבצע; היא השיבה ואמרה "אני מתרגשת לבצע את השיר הזה, הוא נקרא 'She Loves Control' ואני נרגשת לבצע אותו רק כי הוא מאוד כיף".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי לואי בל
קטגוריה:שירים שנכתבו על ידי סקרילקס
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי קמילה קביו
קטגוריה:שירים שהופקו על ידי לואי בל
קטגוריה:שירים שהופקו על ידי פרנק דוקס
קטגוריה:שירים עם נושאים פמיניסטיים
קטגוריה:שירי רגאטון
קטגוריה:שירי כסף בממלכה המאוחדת
קטגוריה:שירי זהב בארצות הברית
קטגוריה:שירי פלטינה בקנדה
קטגוריה:שירי פלטינה כפולה בברזיל
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
Find U Again

"**Find U Again**" (בעברית: "**למצוא אותך שוב**") הוא שיר של המפיק המוזיקלי הבריטי מארק רונסון, שהוקלט על ידי הזמרת-יוצרת הקובנית קמילה קביו, מתוך אלבום האולפן החמישי שלו, *[[Late Night Feelings]]*. השיר יצא לאור ב-30 במאי 2019, על ידי חברות התקליטים סוני מיוזיק אנטרטיינמנט ו-RCA רקורדס, כסינגל הרביעי מתוך האלבום.

השיר הגיע למקום הראשון במצעד שירי הדאנס קלאב.

## רקע וכתיבה
השיר נכתב על ידי קווין פארקר, מארק רונסון, קמילה קביו ואילסי ג'ובר והופק על ידי מארק רונסון וקווין פארקר גם כן. בשנת 2017, מארק רונסון והמוזיקאי, קווין פארקר מטיים אימפלה, שיתפו פעולה בהפקת השיר "Find U Again", בזמן שהיו בסיבוב הופעות. לבסוף, בחרו בקמילה קביו כזמרת שתקליט אותו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-205 מיליון השמעות.

## וידאו קליפ
### רקע ופיתוח
ב-8 ביולי 2019 הודיע רונסון על תאריך הפרסום של הקליפ בחשבונות המדיה החברתית שלו עם תמונות נלוות שפרסם, ואילו RCA רקורדס הוציאה טריילר רשמי שלו. קביו גם שיתפה תמונה באינסטגרם, שהציגה אותה עם שיער בלונדיני ושפתיים עם שפתון בצבע ורוד. בתמונה, היא לבושה בשמלת כסף עם שרוולים מעוטרים, כשהיא מחזיקה כוס קפה. הקליפ יצא לאור באופן רשמי ב-9 ביולי 2019. הוא בוים על ידי בראדלי & פבלו, וצולם בלוס אנג'לס. סצנות שונות צולמו בגווני אפור, ואילו סצנות נוספות צולמו בגווני כחול.

### תקציר
במוטל, צייד ראשים שנקרא "הדוכס" מקבל קריאה לרדוף אחרי קביו, לאחר שנודע לו שיש מחיר גבוה ל"ראש שלה". ציידים אחרים קיבלו הודעה דומה, כולל צמד בשם "התאומים". לרונסון מוצע סכום בגובה 5,000 דולרים כדי ללכוד אותה "מתה או חיה". קביו מגלמת דמות העוסקת בקברט במועדון מסוים, כשהיא חובשת פאה בלונדינית ולובשת בגד גוף וחצאית, בעודה מבצעת את השיר לצד שני רקדני ליווי. רונסון הוא האדם הראשון שתופס אותה, אך לבסוף מחליט לצפות בהופעה שלה. בהמשך, מוצגת שורה בה כתוב: "אין לו מושג שהוא הולך להתאהב".

בהמשך, "הדוכס" נראה נוהג במכונית וחובש כובע בוקרים, בעוד ש"התאומים" חולקים אופנוע. נהג משאית בשם "נובה מרצדס" עוקב אחריהם, כששורה בה כתוב: "אופורטוניסט סקרן", מוצגת. לאחר מכן, מגיעים כולם למועדון בו קביו מופיעה ומנסים לאתר אותה. האורות מהבהבים ללא הרף וקביו נעלמת מהבמה; בחושך, ניתן לראותה לצד רונסון. שניהם נוסעים במכוניתו של רונסון כאשר קביו מורידה את הפאה וחושפת את שערה הברונטי הטבעי. היא מתחילה לחייך כשהם בורחים אל תוך הלילה, וכך הקליפ מסתיים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מארק רונסון
קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי מארק רונסון
קטגוריה:שירים שנכתבו על ידי קמילה קביו
קטגוריה:שירים שהופקו על ידי מארק רונסון
קטגוריה:וידאו קליפים בשחור-לבן
קטגוריה:שירי לפידים
קטגוריה:שירי פלטינה בברזיל
אמה ד'ארסי

**אמה זיא ד'ארסי** (באנגלית: **Emma Zia D'Arcy**; תאריך לידה: 27 ביוני 1992) היא שחקנ.ית תיאטרון, קולנוע וטלוויזיה ממוצא אנגלי. היא א-בינארית.

## ביוגרפיה
ד'ארסי למד.ה בבית הספר לאמנות רוסקין , באוניברסיטת אוקספורד. הם לקח.ה חלק במספר הפקות תיאטרון, ביניהן "רומיאו ויוליה", "ציד המכשפות" בתיאטרון החצר, ובהפקות בתיאטרון אלמיידה ובתיאטרון וסט פלייהאוס ביורקשייר.

## קריירה
בנוסף להופעה בתיאטרון, ד'ארסי הופיע.ה גם בכמה הפקות טלוויזיה, ביניהן הסדרה "מחפשי האמת", סדרת אימה קומית בכיכובו של ניק פרוסט ששודרה בפריים וידאו בשנת 2020. הם הופיע.ה יחד גם בסדרה "תאוות נדודים", ששודרה לראשונה בשנת 2018, כמו גם בעונה השנייה של הסדרה "האנה" ששודרה באמזון פריים. באותה שנה, ד'ארסי הופיע.ה בסרט הדרמה הקומית "לא ממושמעות", שביימה פיליפה לוטהורפ.

בשנת 2022 ד'ארסי החלה להשתתף בסדרת הטלוויזיה "בית הדרקון", פריקוול של סדרת הטלוויזיה "משחקי הכס", בתפקיד רהאינירה טארגאריין, בתו הבכורה של וייסריז מאשתו הראשונה והיורשת הנבחרת, שמצפה להפוך למלכתה הראשונה של ווסטרוז מכוח סדר הירושה. על תפקידם בסדרה, הם זכה.תה למועמדות לפרס גלובוס הזהב לשחקנית הטובה ביותר בסדרת דרמה בטקס פרסי גלובוס הזהב ה-80.

## חיים אישיים
ד'ארסי מזדהה כא-בינארי מבחינה מגדרית, ומשתמש.ת בכינויי הגוף, singular they.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקנים להט"בים בריטים
קטגוריה:אנגליות שנולדו ב-1992
קטגוריה:אנגלים שנולדו ב-1992
קטגוריה:א-בינארים
להב משונן

**להב משונן** (באנגלית: **Jagged Edge**) הוא מותחן פשע אמריקאי משנת 1985 בבימויו של ריצ'רד מרקנד, עם גלן קלוז, ג'ף ברידג'ס, פיטר קויוטי ורוברט לוג'יה בתפקידים הראשיים. העלילה היא על עורכת דין שמקבלת על עצמה בחוסר רצון, להגן על בעל שנאשם ברצח אשתו. שם הסרט נובע מהמכשיר בו בוצע הרצח - סכין עם להב משונן.

הסרט קיבל ביקורות טובות והצליח באופן מסחרי. רוברט לוג'יה היה מועמד לפרס אוסקר לשחקן המשנה הטוב ביותר, אך הפסיד לקלאוס מריה ברנדאואר על תפקידו בסרט "זיכרונות מאפריקה".

## תקציר העלילה
פייג' פורסטר, אשתו של בעל עיתון נפוץ בסן פרנסיסקו ג'ק פורסטר (ג'ף ברידג'ס), נרצחת באופן אכזרי בווילה שלהם על החוף. אלמוני מכוסה פנים חודר לבניין, קושר אותה ומשסף את צווארה בסכין עם להב משונן.

ג'ק נעצר כחשוד ברצח אך מכחיש וטוען שלא היה במקום וכי לא היה לו כל סכסוך עם אשתו.

על התביעה מתמנה התובע המחוזי תומאס קראסני (פיטר קויוטי). ג'ק מבקש מעורכת הדין טדי בארנס (גלן קלוז) לייצג אותו. בארנס מסרבת בתחילה, היא עזבה את התחום הפלילי לפני חמש שנים כשהייתה סגניתו של קראסני לאחר שהוא הסתיר ממנה פרטים ממשפט של נאשם שלבסוף הורשע והתאבד בכלא. בארנס היא גרושה שמגדלת בביתה בן ובת.

לאחר הפצרות היא מסכימה לייצג את ג'ק ושוכרת את הבלש סם ראנסום (רוברט לוג'יה) לעבוד איתה.

עם הזמן מתפתח רומן אהבה לוהט בין ג'ק לבארנס. הם מקיימים יחסים והיא נוטה לחשוב שהוא אכן לא אשם.

במשך החקירות היא מקבלת מכתבים אנונימיים ובהם פרטים על אנשים שיכולים לתת עדות במקרה. ראנסום מזהה שהמכתבים הודפסו במכונת כתיבה מסוג קורונה משנת 1942.

במשפט נחקרות נשים שהיו בקשר עם ג'ק - וירג'יניה האוול (ליי טיילור-יאנג) ואיילין אוורי (דיאן אריקסון) ובארנס לומדת שג'ק הזה הוא רודף נשים ויחסה אליו משתנה, היא רוצה בתחילה להתפטר אבל לאחר שכנוע שלו היא חוזרת. התביעה מביאה את בובי סלייד (מרשל קוט) שהיה המאהב של פייג' וכן את השוער במועדון של ג'ף (לואיס ג'מבבלו) שהעיד שראה סכין משוננת בתא הבגדים של ג'ק אך בארנס מצליחה לבלבל אותו.

לבסוף בעקבות מכתב אנונימי שקבלה, מזמנת בארנס את ג'ולי ג'נסון (קארין אוסטין) מוורה קרוז שהותקפה 18 חודשים לפני כן באופן שבו נרצחה פורסטר. ההגנה מנסה להוכיח שמדובר כאן ברוצח סדרתי ולא בג'ק. קראסני מנסה לשכנע כי כל זה איננו אלא מניפולציה של ג'ק, אבל השופט קריגן (ג'ון דנהר) מזהיר אותו כי לטענתו אין ביסוס כי ישלול את רישיונו להופיע בבית משפט.

לבסוף מזכה חבר המושבעים את ג'ק פורסטר.

לאחר הזיכוי מבלים בארנס וג'ק בביתו של ג'ק וכאשר הוא יוצא לרכיבה מגלה בארנס בארון את מכונת הכתיבה קורונה 1942, בה נכתבו המכתבים האנונימיים. היא כעת בטוחה שג'ק הוא הרוצח ועוזבת במהירות את המקום בתירוץ שלילד שלה יש חום גבוה.

ג'ק מתקשר אליה והיא מטיחה בו את ההאשמה על הרצח לאור מציאת מכונת הכתיבה. ג'ק אומר שהוא מגיע אליה כדי להסביר לה. בארנס מתכוננת ומעירה את ראנסום, ונשכבת במיטה עם אקדח מתחת לשמיכה.

לחדר נכנס אלמוני מכוסה כולו, מצויד בחבלים וסכין משונן. הוא מתחיל להכין את החבלים אך היא יורה בו מספר יריות והורגת אותו. אז מגיע למקום ראנסום, מוריד את הכיסוי מפני התוקף ומתגלים פניו של ג'ק פורסטר.

## צוות השחקנים

## קישורים חיצוניים

* להב משונן, באתר TCM
* קדימון ללהב משונן, באתר יוטיוב
* סצנת הסיום של להב משונן, באתר יוטיוב

קטגוריה:סרטי 1985
קטגוריה:סרטי פשע אמריקאיים
קטגוריה:סרטי מתח אמריקאיים
קטגוריה:סרטי קולומביה
קטגוריה:סרטי דרמה רומנטית
קטגוריה:סרטי דרמה אמריקאיים
קטגוריה:סרטי בית משפט אמריקאיים
הר סולסברי (אלסקה)

ממוזער|280x280 פיקסלים| הר סליסברי מימין
**הר סולסברי** (באנגלית: **Mount Salisbury**) הוא הר ברכס פיירווד'ר, בשטח הפארק הלאומי גליישר ביי במדינת אלסקה שבארצות הברית.
## גאוגרפיה
ההר ממוקם 11 קילומטרים דרומית-מזרחית מהר פיירווד'ר.

מורדותיו המזרחיים של הר סולסבורי מזינים את אחד הענפים הצפוניים של קרחון ג'ונס הופקינס, הזורם ונשפך אל מפרץ גליישר בסמוך לכף פיירווד'ר.

מורדותיו המערביים של ההר הם חלק מקרקס קרחוני, יחד עם מורדות הר קווינסי אדמס והר ליטויה, הנשפך אל קרחון פיירווד'ר.

גובהו של הר סולסברי 3,709 מטרים מעל פני הים; הר סולסברי הוא ההר ה-76 בגובהו באלסקה.

הר סולסברי מתנשא לגובה של 1,210 מטרים מעל סביבתו.

## היסטוריה
### הטיפוס לפסגת ההר

הטיפוס הראשון המתועד לפסגת ההר בוצע על ידי ג'יי. נלסון (J Nelson), ס. סוונסון (S Swenson), ג'יי. אברהאטר (J Eberharter), וג'י. תומפסון (G Thompson), בשנת 1977. 

## קישורים חיצוניים

* הר סולסברי באתר שירות הפארקים הלאומיים של ארצות הברית
* הר סולסברי באתר "אנציקלופדית ההרים הקנדית"
* הר סולסברי באתר peakbagger
* מפה טופוגרפית של אזור הר סולסברי
* מפת אזור הר סולסברי
* הר סולסברי באתר mindat
* מזג אוויר נוכחי עדכני בהר זירקל (לרבות נתוני שקיעת/זריחת שמש/ירח עדכניים)
** תחזית מזג אוויר עדכנית ארוכת טווח עבור הר זירקל
** תחזית מזג אוויר עדכנית ארוכת טווח עבור הר זירקל (לפי גבהים)
** נתוני מזג אוויר היסטוריים עבור הר זירקל
** סטטיסטיקות מזג אוויר עבור הר זירקל

## הערות שוליים

סולסברי
סולסברי
Know No Better (שיר)

**Know No Better** (בעברית: **לא יודע/ת טוב יותר**) הוא שיר של הרכב המוזיקה האלקטרונית האמריקאי מייג'ור לייזר, שהוקלט על ידי הראפר האמריקאי טראוויס סקוט, הזמרת-יוצרת הקובנית קמילה קביו והראפר האמריקאי קוואבו. השיר יצא לאור ב-1 ביוני 2017, על ידי חברת התקליטים מאד דיסנט, כסינגל מתוך מיני-אלבום בעל אותו השם.

השיר זכה בפרסי בחירת הנוער בטקס שנערך בשנת 2017 בקטגוריית "שיר המוזיקה האלקטרונית/דאנס הנבחר".

## רקע וכתיבה
"Know No Better" כולל שימוש בפסנתר כנף ומאופיין בסוגת הדאנסהול. השיר זכה בפרסי בחירת הנוער בטקס שנערך בשנת 2017 בקטגוריית "שיר המוזיקה האלקטרונית/דאנס הנבחר", כמו גם העובדה שהוא זכה בפרס רדיו WDM בקטגוריית "הרצועה הטרנדית הטובה ביותר", בטקס שנערך בשנת 2018.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-375 מיליון השמעות.

## וידאו קליפ
קליפ המילים הרשמי של השיר פורסם ביוטיוב ב-1 ביוני 2017, ביום יציאתו כסינגל. הווידאו קליפ המלא של השיר הוצג לראשונה ב-11 ביולי. הוא עוסק ברקדנית צעירה שאפתנית שעוברת שלב התבגרות קשה ואף חווה בריונות בבית הספר, אך חולמת להיות אחת מרקדניות הליווי של הרכב המוזיקה האלקטרונית, מייג'ור לייזר.

נכון לאוקטובר 2021, מונה הצפיות של הקליפ עומד על למעלה מ-110 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מייג'ור לייזר
קטגוריה:שירי טראוויס סקוט
קטגוריה:שירי קמילה קביו
קטגוריה:שירי קוואבו
קטגוריה:שירי באד באני
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי דיפלו
קטגוריה:שירים שנכתבו על ידי סטארה
קטגוריה:שירים שנכתבו על ידי קינג הנרי
קטגוריה:שירים שנכתבו על ידי קמילה קביו
קטגוריה:שירים שהופקו על ידי בני בלנקו
קטגוריה:שירים שהופקו על ידי דיפלו
קטגוריה:שירי דאנסהול
קטגוריה:שירי זהב בארצות הברית
Hey Ma

**Hey Ma** הוא שיר שהוקלט על ידי הראפר והזמר האמריקאי פיטבול, ביחד עם הזמר-יוצר הקולומביאני ג'יי באלווין, בהשתתפות הזמרת-יוצרת האמריקאית-קובנית, קמילה קביו, מתוך פסקול הסרט "מהיר ועצבני 8" (2017). השיר יצא לאור ב-10 במרץ 2017, על ידי חברת התקליטים אטלנטיק רקורדס, כסינגל מתוך הפסקול.

השיר הגיע למקום השמיני במצעד השירים מתחת להוט 100.

## רקע וכתיבה
השיר נכתב על ידי פיטבול, ג'יי באלווין וקמילה קביו והופק על ידי סרם-סטייל, טי-קולר, פיפ קמבו, ראיין גלדיאו, ז'אן רודריגס, דניאל פלורס, אל בורנה ומאט בקלי. במקור, השיר היה אמור להיות שיתוף פעולה בין פיטבול, בריטני ספירס ורומיאו סנטוס, אך ספירס וסנטוס הוחלפו בקביו ובאלווין, בהתאמה. בהמשך, דלפה הגרסה המקורית לאינטרנט.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-300 מיליון השמעות.

## וידאו קליפ
את הווידאו קליפ הרשמי של השיר ביים גיל גרין, והוא פורסם ב-10 במרץ 2017. קליפ נוסף של השיר הופץ בשפה האנגלית, בעוד הקליפ הראשי צולם בשפה הספרדית. הקליפ צולם במיאמי, והוא זכה לביקורות חיוביות מטעם מבקרי המוזיקה, שכינו אותו כ"חריף". בקליפ מוצגים שלושת הזמרים, בנוסף לרקדני ולרקדניות ליווי.

נכון לאוקטובר 2021, מונה הצפיות של הקליפ עומד על למעלה מ-425 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פיטבול
קטגוריה:שירי ג'יי באלווין
קטגוריה:שירי קמילה קביו
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי קמילה קביו
קטגוריה:שירים מסרטי קולנוע
קטגוריה:שירי פופ לטיניים
קטגוריה:שירי רגאטון
קטגוריה:שירי זהב בארצות הברית
Sangria Wine

"**Sangria Wine**" (באנגלית: "**יין [[סנגריה]]**") הוא שיר של הזמרים האמריקאים פארל ויליאמס וקמילה קביו, שיצא כסינגל ב-18 במאי 2018. הוא נכתב והופק על ידי שני המבצעים עם הראפרית ביה.

## רקע
פארל ויליאמס כתב בעבר וסיפק קולות רקע לשיר "Havana" של קביו. "Sangria Wine" הוקלט במקור לאלבום הבכורה של קביו, *[[Camila]]*, אבל לא נכנס לרשימת הרצועות האחרונה. השיר, לעומת זאת, מופיע בסיבוב ההופעות "Never Be the Same Tour". ויליאמס הצטרף לקביו על הבמה בהופעה בלוס אנג'לס כדי לבצע את השיר שלא יצא אז. ב-16 במאי 2018, שני האמנים הוציאו טיזרים של השיר בעמודי המדיה החברתית שלהם, ופרסמו תמונות פולארויד אחד של השנייה עם ההאשטג "".

## הרכב השיר
"Sangria Wine" הוא שיר סלסה-בהשראת פופ, הכולל גם אלמנטים של רגאיי. קביו שרה באנגלית וספרדית בשיר. הפזמון של השיר כולל שורות בספרדית. בפזמון ויליאמס וקביו שרים את כותרת השיר. מבחינה לירית, השיר מתאר את שני הזמרים באופן "שובב", כשהוא משבח את מהלכי הריקוד של קביו ועורך השוואות בינם לבין המשקה. ויליאמס מתאר את מהלך הריקוד בהוק של השיר.

## הופעות חיות
ב-20 במאי 2018, ויליאמס וקביו ביצעו את השיר לראשונה בטלוויזיה בטקס פרסי המוזיקה של בילבורד 2018.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים מרובי שפות
קטגוריה:שירי פארל ויליאמס
קטגוריה:שירי קמילה קביו
קטגוריה:שירים שנכתבו על ידי פארל ויליאמס
קטגוריה:שירים שנכתבו על ידי קמילה קביו
קטגוריה:שירים שהופקו על ידי פארל ויליאמס
קטגוריה:שירים על אלכוהול
קטגוריה:סינגלים בהוצאת קולומביה רקורדס
קטגוריה:שירי פלטינה בברזיל
Million to One

**Million to One** (בעברית: **מיליון לאחד**) הוא שיר שהוקלט על ידי הזמרת-יוצרת האמריקאית-קובנית קמילה קביו, מתוך פסקול הסרט "סינדרלה". השיר יצא לאור ב-21 ביולי 2021, על ידי חברת התקליטים אפיק רקורדס, לפני יציאת הפסקול עצמו, כסינגל השיווקי הראשון מתוכו. הוא נכתב על ידי קביו ביחד עם סקוט האריס.

השיר הגיע למקום ה-32 במצעד הסינגלים החמים של ניו זילנד.

## רקע וכתיבה
באפריל 2019 פורסם כי קמילה קביו הקליטה את פסקול הסרט "סינדרלה". באוקטובר 2020 אישרה אידינה מנזל כי "[לה ולקמילה] יש גם שירים מקוריים". ביוני 2021 פורסם קטע מהשיר בטריילר של הסרט, כאשר הבמאי של הסרט, קית' האריסון, חשף את שם השיר. ב-28 ביולי 2021 דלפה לאינטרנט גרסת הדמו של השיר שהוקלט בשנת 2019. ב-27 באוגוסט 2021 פורסם רמיקס הפופ הרשמי של השיר, שנוצר עבור ניסיון להעלות את הפופולריות שלו ברשת החברתית, טיקטוק. רמיקס הפופ יצא לאור באופן רשמי ב-3 בספטמבר 2021, יחד עם מהדורת הדלוקס של הפסקול. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.

## וידאו קליפ
הווידאו קליפ הרשמי של השיר, שביים קיי קנון, הוצג בבכורה עולמית ב-31 באוגוסט 2021 בערוץ ה-Vevo הרשמי של "סינדרלה".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שנכתבו על ידי קמילה קביו
קטגוריה:שירים מסרטי קולנוע
איב ביסומה

**איב ביסומה** (בצרפתית: **Yves Bissouma**; נולד ב-30 באוגוסט 1996) הוא כדורגלן מאלי המשחק בעמדת הקשר בקבוצת טוטנהאם הוטספר מהפרמייר ליג ובנבחרת מאלי.

## קריירת מועדונים
### תחילת הקריירה
ביסומה נולד בחוף השנהב, אך גדל במאלי. בשנת 2009 הצטרף לאקדמיית SC מז'סטיק. בשנת 2014 עבר לריאל במקו מליגת העל המאלית.

### ליל
בשנת 2016 חתם ביסומה בליל מליגת העל הצרפתית. ב-7 ביולי 2016 חתם על חוזה מקצועני ראשון במועדון, חוזה לשלוש עונות. ב-28 ביולי ערך את הופעת הבכורה שלו במועדון, בתיקו 1-1 נגד גבאלה במסגרת מוקדמות הליגה האירופית לעונת 2016/2017. ב-20 בספטמבר ערך את הופעת הבכורה שלו בליגת העל הצרפתית, בהפסד 1–2 לטולוז במסגרת המחזור השישי לעונת 2016/2017. ב-11 בפברואר 2017 הוא הבקיע את שער הבכורה שלו במועדון, בהפסד 1–2 לאנז'ה במסגרת המחזור ה-25 בליגה. הוא שיחק במועדון במשך שתי עונות, בהן ערך 47 הופעות ליגה והבקיע שלושה שערים.

### ברייטון אנד הוב אלביון
ב-17 ביולי 2018 חתם ביסומה על חוזה לחמש עונות בברייטון אנד הוב אלביון מהפרמייר ליג. ב-11 באוגוסט ערך את הופעת הבכורה שלו במועדון, כשנכנס כמחליף בהפסד 0–2 לווטפורד במסגרת המחזור הראשון בליגה לעונת 2018/2019. ב-5 בינואר 2019 הבקיע את שער הבכורה שלו במועדון, בניצחון 1–3 על בורנמות' במסגרת הסיבוב השלישי של גביע ה-FA. בעונתו הראשונה במועדון הוא ערך 28 הופעות ליגה, מבלי להבקיע שער ליגה.

ב-26 ביולי 2020 הוא הבקיע את שער הבכורה שלו בפרמייר ליג, בניצחון 1–2 על ברנלי במסגרת המחזור ה-38 והאחרון לעונת 2019/2020. הוא ערך 22 הופעות ליגה בעונה זו. בעונת 2020/2021 הוא היה לשחקן הרכב קבוע בקבוצה, וערך 36 הופעות ליגה, בהן הבקיע שער אחד, במשחק נגד אברטון.

### טוטנהאם הוטספר
ב-17 ביוני 2022 עבר ביסומה לטוטנהאם הוטספר מהפרמייר ליג, וחתם על חוזה לארבע עונות. ב-6 באוגוסט הוא ערך הופעת בכורה בקבוצה, בניצחון 1–4 על סאות'המפטון.

## קריירה בינלאומית
ב-18 באוקטובר 2015 ערך ביסומה את הופעת הבכורה שלו בנבחרת מאלי, בניצחון 1–2 על נבחרת מאוריטניה במסגרת מוקדמות אליפות האומות האפריקאיות 2016. ב-4 בפברואר 2016 הוא הבקיע את שער הבכורה שלו בנבחרת, בניצחון 0–1 על נבחרת חוף השנהב במסגרת חצי גמר הטורניר. ב-7 בפברואר הוא שיחק בגמר הטורניר, בו הפסידה נבחרת מאלי לנבחרת הרפובליקה הדמוקרטית של קונגו בתוצאה 0–3.

ביסומה היה חלק מסגל נבחרת מאלי בטורניר גביע אפריקה לאומות 2017, וערך שלוש הופעות בטורניר.

נכלל בסגל נבחרת מאלי לטורניר גביע אפריקה לאומות 2023.

## תארים
;טוטנהאם הוטספר
* הליגה האירופית : 2025

## קישורים חיצוניים

## הערות שוליים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני ליל
קטגוריה:כדורגלני ברייטון אנד הוב אלביון
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:מאלים שנולדו ב-1996
סנקט פנקרץ

**סנקט פנקרץ** (בבווארית: **Sankt Pankraz**) היא עיירה במחוז קירכדורף אן דר קרמס שבמדינת אוסטריה עילית באוסטריה. 

## גאוגרפיה
העיירה סנקט פנקרץ שוכנת באזור המנהלי טראונפירטל. כ-70% מאדמות העיירה מיוערים, ו-9% הם אדמות חקלאיות.

## קישורים חיצוניים

* 

קטגוריה:אוסטריה עילית: יישובים
Magic (שיר של קיילי מינוג)

"**Magic**" (בעברית: "**קֶסֶם**") הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבום האולפן החמישה עשר שלה, *[[Disco (אלבום)|Disco]]*. השיר יצא לאור ב-24 בספטמבר 2020, על ידי חברות התקליטים דרנוטה רקורדס ו-BMG רייטס מנג'מנט, כסינגל השני מתוך האלבום.

השיר הגיע למקום החמישי במצעד השירים הדיגיטליים שבאוסטרליה.

## רקע וכתיבה
ב-21 ביולי 2020 דיווחו כלי התקשורת כי קיילי מינוג מתכוננת להוציא את אלבומה ה-15, *[[Disco (אלבום)|Disco]]*, במחצית השנייה של 2020. לאחר יציאת "Say Something", הסינגל המוביל מהאלבום, ב-21 בספטמבר, מינוג השתמשה בפלטפורמות המדיה החברתית שלה כדי לחשוף את שמו ועטיפתו של הסינגל השני, ששמו "Magic".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.

## וידאו קליפ
מינוג חשף בריאיון ל-*SiriusXM* כי את הווידאו קליפ הרשמי של השיר ביימה במאית הווידאו קליפים האנגלייה סופי מולר, שביממה בעבר את הקליפ של "Say Something". הוא צולם ב-Fabric, מועדון לילה בפרינגדון, לונדון. הקליפ הופק על ידי כריס מרדוק וג'ולייט לארטה, והופץ בבכורה עולמית ב-24 בספטמבר 2021.

נכון לאוקטובר 2021, מונה הצפיות של הקליפ עומד על למעלה מ-12 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:שירים שנכתבו על ידי טימו ברונילה
קטגוריה:שירים שנכתבו על ידי קיילי מינוג
קטגוריה:וידאו קליפים שבוימו על ידי סופי מולר
קטגוריה:שירי דיסקו
קטגוריה:סינגלים בהוצאת BMG רייטס מנג'מנט
קטגוריה:שירים על קסמים
אורקה סקיוריטי

**אורקה סקיוריטי בע"מ** היא חברת תוכנה ישראלית העוסקת באבטחת מידע למחשוב ענן.

## היסטוריה
אורקה סקיוריטי הוקמה בינואר 2019 על ידי שמונה מייסדים, יוצאי צ'ק פוינט: אבי שוע (מנכ"ל החברה), גיל גרון (מנהל מוצר ראשי), מתן בן גור (ארכיטקט ראשי), לירן אנתבי (ארכיטקט ראשי), הדס אמיתי (פרשה מהחברה), שי פילוסוף, ווג'די זאבט ואתי שפיגל־חוברה. במרץ 2023 מונה גיל גרון למנכ"ל החברה, ואבי שוע מונה למנהל חדשנות ראשי.

החברה עוסקת באבטחת מידע למחשוב ענן. תוכנת האבטחה של החברה פועלת "ללא־סוכן" (), ולכן התקנתה נעשית במהירות רבה, ללא צורך בהטמעה ממושכת במשאבי הענן השונים. התוכנה מפקחת על כל משאבי הענן ומספקת התראות על חולשות אבטחה, נוזקה, קונפיגורציה לקויה ועוד. התוכנה תומכת בציות לחקיקה ותקנים בנושאי אבטחת מידע. התוכנה פועלת בשירותי הענן העיקריים: AWS, Microsoft Azure ו-GCP.

ביוני 2019 גייסה החברה בסבב סיד 6.5 מיליון דולר. במאי 2020 גייסה החברה 20 מיליון דולר, ובדצמבר 2020 גייסה עוד 55 מיליון דולר. במרץ 2021 גייסה החברה 210 מיליון דולר, ביולי גייסה 150 מיליון דולר נוספים, ובאוקטובר 2021 השלימה סבב גיוס זה בגיוס של עוד 190 מיליון דולר (חלק מסכום זה הוא מכירת החזקות של משקיעים קודמים), לפי שווי של 1.8 מיליארד דולר.

## קישורים חיצוניים
* 

* 

## הערות שוליים

קטגוריה:חברות אבטחת מחשבים ישראליות
קטגוריה:חברות תוכנה ישראליות
קטגוריה:חברות חד-קרן ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2019
שורש 203

**שורש 203**, או **חיי בּוּ** (בסינית: **黑部**, פיניין: **Hēi bù**) הוא השורש המאתיים ושלושה של הכתב הסיני. פירושו "**[[שחור]]**", והוא אחד מתוך 4 (מתוך סך הכל 214 שורשי הקאנגשי) שורשים המורכבים משנים-עשר קווים.

במילון קאנגשי יש 172 תווים (מתוך 49,030) שניתן למצוא תחת שורש זה.

## התפתחות

קובץ:黑-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:黑-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:黑-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:黑-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+9ED1

## הערות שוליים

קטגוריה:שורשים (כתב סיני)
ליבריה במלחמת העולם השנייה

ממוזער|שמאל|חיילי ארצות הברית בליבריה
**מעורבותה של [[ליבריה]] ב[[מלחמת העולם השנייה]]** החלה בינואר 1944, לאחר שוויליאם טובמן נבחר לכהן כראש ממשלת ליבריה. לאחר היבחרו הכריזה ליבריה מלחמה רשמית על מדינות הציר, אך כבר שנתיים קודם לכן תמכה ליבריה במאמצי המלחמה של בעלות הברית עקב הסכמי ההגנה שלה עם ארצות הברית.

לצד סרי לנקה וקונגו הבלגית, החזיקה ליבריה באחד ממקורות הגומי הבודדים שנותרו לבעלות הברית. כדי להבטיח אספקה קבועה של גומי, החלה ארצות הברית לפתח את ליבריה כבר ב-1926, ולשם כך בנתה במדינה את נמל התעופה הבינלאומי רוברטס וכן נמל מים עמוקים במונרוביה.

המצאות צבא ארצות הברית בליבריה גרמה לעיתים למהומות עם האזרחים והחיילים הליברים, בעת שהחיילים האמריקאים חרגו מסמכויותיהם הרשמיות.

בשנת 1944, עם כניסתה למלחמה, אימצה ליבריה את הדולר האמריקאי והייתה אחת מארבע המדינות האפריקאיות שהצטרפו לארגון האומות המאוחדות עם הקמתו.

זירת הים התיכון במלחמת העולם השנייה לא פסחה גם על ליבריה, וכוחות צבא אמריקאים היו במדינה מאפריל 1945 ועד ל-1946.

## ראו גם
* ליבריה במלחמת העולם הראשונה

## קישורים חיצוניים

## הערות שוליים

קטגוריה:מלחמת העולם השנייה לפי מדינה
קטגוריה:ליבריה: היסטוריה
אופוסום ארבע-עיני חום

**אופוסום ארבע-עיני חום**  (שם מדעי: *Metachirus nudicaudatus*) הוא מין של אופוסום החי בדרום אמריקה והוא המין היחיד בסוגו.

## מאפיינים
אופוסום זה דומה בגודלו לבני הסוג אופוסום ארבע-עיני (Philander)  והוא בעל פרווה בצבע חום, אוזניים מחודדות, עיניים בצבע שחור ותשע פטמות. האופוסום חי באמריקה הדרומית ואמריקה המרכזית במדינות ניקרגואה, קוסטה ריקה, פנמה, קולומביה, ונצואלה, אקוודור, פרו, בוליביה, פרגוואי, גיאנה הצרפתית, גיאנה, סורינאם וברזיל.

האופוסום אוכל כול וניזון בעיקר מחרקים כמו תיקנים, נמליים וטרמיטים, תולעים, רכיכות, בעלי חוליות קטנים אחרים כמו עופות וביציהן, צפרדעים ולטאות קטנות.

האופוסום פעיל לילה וחי בעיקר על הקרקע ועל ענפים נמוכים למרות שהוא בונה קן על ענפי העצים ויכול לטפס עליהם.
עונת הרבייה משתנה על פי המיקום הגאוגרפי והנקבה ממליטה מספר פעמים בשנה.
תקופת ההנקה נמשכת כחודשיים ותוחלת החיים היא סביב 4 שנים.

## קישורים חיצוניים

* 

## הערות שוליים

קטגוריה:בעלי חיים שתוארו ב-1803
קטגוריה:טקסונים שתוארו בידי אטיין ז'ופרואה סנט-אילר
קטגוריה:אופוסומיים
קטגוריה:ברזיל: יונקים
קטגוריה:יונקים ביער האמזונאס
קטגוריה:יונקים יחידים בסוגם
כריסטיאן סאנדס

**כריסטיאן סילבסטר סאנדס** (באנגלית: **Christian Sylvester Sands**; נולד ב-22 במאי 1989) הוא פסנתרן ומלחין ג'אז אמריקאי. אלבומו השלישי *Be Water* הופק בשנת 2020 בחברת "מק אווניו רקורדס" והיה מועמד לפרס גראמי בקטגוריית הלחן האינסטרומנטלי הטוב ביותר, עבור השיר "Be Water II".

## ביוגרפיה
סאנדס גדל בניו הייבן, קונטיקט, ועבר לעיר אורנג' הסמוכה. הוא התחיל לנגן בפסנתר בגיל צעיר, וקיבל שיעורים מגיל ארבע. "גדלתי עם זה בבית, בכיתה ועל הבמה, כך שזה תמיד היה חלק עצום מחיי".

סאנדס חונך על ידי הפסנתרן בילי טיילור, שאפשר לו לחתום את אחת מהופעותיו במרכז קנדי. לאחר מכן למד סאנדס בבית הספר מנהטן למוזיקה. תזמורת הג'אז האפרו-קובנית של בית הספר, בראשות בובי סנאבריה, הקליטה את האלבום "Kenya Revisited Live" בשנת 2009, עם סאנדס כפסנתרן. האלבום היה מועמד לפרס גראמי הלטיני.

לאחר לימודיו הצטרף סאנדס ל-Inside Straight, אחת מלהקותיו של הבסיסט כריסטיאן מקברייד. הלהקה ערכה מסע הופעות בין-לאומי.

סאנדס הפך לאמן רשמי של חברת הפסנתרים "סטיינוויי" בשנת 2012. בשנת 2014 ציין סאנדס כדמויות שהשפיעו עליו את מקברייד, וינטון מרסליס, קני גארט ומרקוס רוברטס: "הם באים מהמסורת של הכנסת אנשים למוזיקה, אך גם מניעים אותה קדימה לכיוונים חדשים". באותה שנה הגיע סאנדס לגמר תחרות פרסי מלגת הג'אז האמריקאית של איגוד הפסנתרנים.

## דיסקוגרפיה
כוכבית (*) מציינת כי זו שנת ההופעה של היצירה.

### ראש הרכב

### חבר הרכב

## קישורים חיצוניים

* 

## הערות שוליים

קטגוריה:פסנתרנים אמריקאים
קטגוריה:מוזיקאי ג'אז
קטגוריה:מלחינים אמריקאים
קטגוריה:בוגרי בית הספר מנהטן למוזיקה
קטגוריה:אמריקאים שנולדו ב-1989
וסלי פופאנה

**וסלי טידג'אן פופאנה** (בצרפתית: **Wesley Tidjan Fofana**; נולד ב-17 בדצמבר 2000) הוא כדורגלן צרפתי המשחק בעמדת הבלם בצ'לסי מהפרמייר ליג.

## קריירת מועדונים
### סנט אטיין
פופאנה נולד במרסיי שבצרפת לאב מחוף השנהב ולאם צרפתייה. לו חמישה אחים. פופאנה הגיע אל מחלקת הנוער של סנט אטיין בשנת 2015, וב-15 במאי 2018 הוא חתם על חוזה מקצועני ראשון במועדון. ב-18 במאי 2019 הוא ערך את הופעת הבכורה שלו במועדון, בניצחון 0–3 על ניס במסגרת המחזור ה-37 בליגת העל הצרפתית לעונת 2018/2019.

ב-4 בדצמבר 2019 הוא הבקיע את שער הבכורה שלו במועדון, בניצחון 1–4 על ניס במסגרת המחזור ה-16 בליגה לעונת 2019/2020.

בסך הכל ערך פופאנה 20 הופעות ליגה במועדון, בהן הבקיע שער אחד.

### לסטר סיטי
ב-2 באוקטובר 2020 חתם פופאנה על חוזה לחמש עונות בלסטר סיטי מהפרמייר ליג. ב-18 באוקטובר הוא ערך את הופעת הבכורה שלו במועדון, בהפסד 0–1 לאסטון וילה במסגרת המחזור החמישי בליגה לעונת 2020/2021. ב-15 במאי 2021 שיחק פופאנה בגמר גביע ה-FA, בו ניצחה לסטר סיטי את צ'לסי בתוצאה 0–1. ב-21 במאי נבחר פופאנה על-ידי אוהדי לסטר סיטי לשחקן הצעיר המצטיין של העונה. בעונתו הראשונה במועדון הוא ערך 28 הופעות ליגה.

### צ'לסי
ב-31 באוגוסט 2022 חתם פופאנה לשבע שנים בצ'לסי. ב-3 בספטמבר הוא ערך הופעת בכורה בקבוצה, בניצחון 1–2 על וסטהאם יונייטד.

## קריירה בינלאומית
פופאנה היה חלק מסגל נבחרת הצעירה של צרפת עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.

במרץ 2023 זומן לראשונה לנבחרת הבוגרת לקראת משחקי מוקדמות יורו 2024 נגד  ו. ב-16 ביוני 2023 ערך את הופעתו הבכורה בבוגרת בניצחון 4-0 על .

## חיים אישיים
פופאנה הוא מוסלמי, ונאלץ לעזוב ולעצור שני משחקים בליגה האנגלית, עקב כניסת צום חודש רמדאן.

## תארים
;לסטר סיטי
* גביע ה-FA (1): 2020/2021

**[[צ'לסי (כדורגל)|צ'לסי]]**
* קונפרס ליג: 2024/2025

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני סנט אטיין
קטגוריה:כדורגלני לסטר סיטי
קטגוריה:כדורגלני צ'לסי
קטגוריה:כדורגלני נבחרת צרפת
קטגוריה:מוסלמים צרפתים
קטגוריה:צרפתים שנולדו ב-2000
משפחת גוטמן

משפחת הברון **גוטמן** מגלשה ובלישצ'ה (בהונגרית: **Gutmann család**) היא משפחה יהודית-הונגרית שקיבלה תואר אצולה ולאחר מכן תואר ברון בממלכת הונגריה במאה ה-19.

## תולדות המשפחה
### הנריק גוטמן
הנריק גוטמן (1805–1890), יליד נג'קניז'ה, קיבל את תואר האצולה בשנת 1869 יחד עם תוספת השם מִגלשה (בדומה לתואר הגרמני von או האנגלי sir). הנריק ייסד את העסק המקומי של המשפחה בשנת 1836, בו עסק במסחר בעצים ובדגנים. מאוחר יותר התמנה לנשיא הקהילה היהודית, המקומית. היו לו כמה בנים אדן, לאסלו, וילמוש ואלפרד. הנריק גוטמן היה גם נשיא בנק החיסכון של נג'קניז'ה, המייסד ונשיא של בנק המסחר והתעשייה בעיר וכן אזרח כבוד של העיר, הוא קיבל את תואר האצולה ממלך הונגריה, פרנץ יוזף הראשון, קיסר אוסטריה אשתו הייתה ננט שטרסר (1819–1878).

### וילמוש גוטמן
וילמוש גוטמן (1847–1921), אחד מבניו של הנריק, ,גם הוא היה תושב העיר נג'קניז'ה וקיבל ב-25 בפברואר 1882 תואר "יועץ חצר מלכותי", ב-16 בספטמבר 1904 הוענק לו תואר ברון עם תוספת השם מִבֶּלִישְצֶ'ה. וילמוש, ניהל את העסק המשפחתי ופיתח את מפעל עבודות העץ בבלישצ'ה למפעל גדול ורציני. היו לו 3,000 עובדים בתחילת המאה ה-20, אך בשנת 1892 הפך לאחד המייסדים ולבעל המניות העיקרי של מבשלת הבירה נג'קניז'ה. לאחר מותו של וילמוש, אחיו, לאסלו, חיסל את עסקי המשפחה בנג'קניז'ה. נכדיו של וילמוש, הברון שאנדור, יליד 1924, ואחיו, הברון וילמוש, יליד 1927, שינו את שם משפחתם מגוטמן ל"גלשאי".

## לקריאה נוספת
* יאנוס גודנוס: גנאלוגיה של האצולה ההונגרית במאה ה-20. אילן יוחסין
* לקסיקון קטן ביוגרפי של זאלה

## קישורים חיצוניים

## הערות שוליים

קטגוריה:משפחות יהודיות
קטגוריה:ברונים יהודים-הונגרים
קטגוריה:אצולה יהודית הונגרית
עבדולראזק גורנה

**עבדולראזק גורנה** (באנגלית ובסוואהילי: **Abdulrazak Gurnah**; נולד ב-20 בדצמבר 1948) הוא סופר טנזני המתגורר בבריטניה. חתן פרס נובל לספרות לשנת 2021.

## ביוגרפיה
גורנה נולד באי זנזיבר (כיום חלק מטנזניה) שבאפריקה, וב-1968 עבר כסטודנט לבריטניה, כשהוא נמלט מפני רדיפות האזרחים הערבים בזנזיבר שהחלו בעקבות מהפכת זנזיבר. בתחילת שנות ה-80 החל ללמד באוניברסיטת קנו שבניגריה, ולאחר מכן קיבל את תואר דוקטור מאוניברסיטת קנט. כיהן כפרופסור וניהל את לימודי התואר השני במחלקה לאנגלית של אוניברסיטת קנט עד פרישתו. עניינו האקדמי העיקרי הוא בכתיבה פוסט-קולוניאלית ובשיחות הקשורות לקולוניאליזם, בדגש על אפריקה, הקריביים והודו.

במקביל לעבודתו באקדמיה, החל בכתיבת ספרות יפה ועריכת אנתולוגיות של ספרות אפריקאית. לאורך השנים כתב עשרה רומנים וקובץ אחד של סיפורים קצרים, העוסקים בעיקר במזרח אפריקה. בין ספריו המוכרים נמנים "גן עדן", שיצא לאור ב-1994 והיה אחד מהמועמדים הסופיים לפרס בוקר, ו"עריקה" שיצא לאור ב-2005.

ב-7 באוקטובר 2021 הוכרז גורנה כזוכה בפרס נובל לספרות, כשנימוקי השופטים ציינו כי הפרס ניתן לו בשל "עיסוקו הבלתי מתפשר והרחום בהשפעות הקולוניאליזם על גורלם של הפליטים במפגש שבין תרבויות ויבשות".

## קישורים חיצוניים

* 

## הערות שוליים

קטגוריה:זוכי פרס נובל לספרות
קטגוריה:זוכי פרס נובל לשנת 2021
קטגוריה:סופרים טנזנים
קטגוריה:טנזנים שנולדו ב-1948
ג'ושוע רולינס

**ג'ושוע ג'יימס רולינס** (באנגלית: **Joshua James Rawlins**; נולד ב-23 באפריל 2004 באוסטרליה) הוא כדורגלן אוסטרלי המשחק בעמדת המגן הימני בקבוצת אוטרכט.

## קריירת מועדונים
רולינס גדל במחלקת הנוער של פרת' גלורי מליגת העל האוסטרלית. ב-18 בנובמבר 2020 ערך את הופעת הבכורה שלו במועדון, בהפסד 2-1 לשאנגחאי שנחווה במסגרת שלב הבתים של ליגת האלופות האסיאתית לעונת . בסך הכל ערך רולינס ארבע הופעות בשלב הבתים, בו הודחה קבוצתו.

ב-20 בינואר 2021 ערך רולינס את הופעת הבכורה שלו בליגה, בניצחון 5-3 על אדלייד יונייטד במסגרת המחזור הרביעי לעונת . בסך הכל ערך רולינס 12 הופעות ליגה בעונה זו.

במאי 2022 חתם באוטרכט מליגת העל ההולנדית.

## קישורים חיצוניים

קטגוריה:כדורגלנים אוסטרלים
קטגוריה:מגני כדורגל אוסטרלים
קטגוריה:כדורגלני פרת' גלורי
קטגוריה:כדורגלני אוטרכט
קטגוריה:אוסטרלים שנולדו ב-2004